**KÚPNA ZMLUVA (Návrh)**

uzatvorená v zmysle § 409 a nasl. Obchodného zákonníka v platnom znení

(ďalej aj len „zmluva“) medzi týmito zmluvnými stranami:

**ZMLUVNÉ STRANY**

1. **Predávajúci**

Obchodné meno: ............................

Sídlo: ...........................

IČO: ...........................

DIČ: ...........................

IČ DPH: ...........................

Zápis: ...........................

Bankové spojenie: ...........................

Číslo účtu: ...........................

Zastúpený: ...........................

 (ďalej iba ako „**Predávajúci**“)

1. **Kupujúci**

Obchodné meno: Poľnohospodárske družstvo v Chynoranoch

Sídlo: Bernolákova ulica 202/18, 956 33 Chynorany

IČO: 00205214

DIČ: 2020417388

IČ DPH: SK2020417388

Zápis: ORSR Okresného súdu Trenčín, oddiel: Dr, vložka č. 10085/R

Bankové spojenie: VÚB

Číslo účtu: SK80 0200 0000 0000 0131 8192

Zastúpený: Ing. Róbert Šmatlák – predseda predstavenstva

Telefón: 0385439111

E-mail:\* pdchynorany@pdchynorany.sk

 (ďalej len ako „**Kupujúci**“)

**Preambula**

Táto zmluva sa uzatvára ako výsledok verejného obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v platnej aktualizácii, názov zákazky: „Zvýšenie výkonnosti poľnohospodárskeho podniku - PD v Chynoranoch“, predmet zákazky: Kolesový kĺbový nakladač.

**I.**

**Predmet zmluvy**

1. Dodávateľ sa zaväzuje na vlastné náklady a riziko dodať a odplatne previesť do výlučného vlastníctva Objednávateľa tovar „**Kolesový kĺbový nakladač – značka, typové označenie“** (ďalej len „predmet kúpy“) vrátane všetkej príslušnej dokumentácie a to v rozsahu a za podmienok určených v tejto zmluve, na základe Cenovej ponuky a technickej špecifikácie Dodávateľa, ktorá tvorí Prílohu č. 1 tejto zmluvy.
2. Objednávateľ sa zaväzuje prevádzaný Predmet kúpy prevziať a zaplatiť za neho kúpnu cenu podľa podmienok uvedených v tejto zmluve.

**II.**

**Cena**

Kúpna cena za predmet kúpy je stanovená dohodou zmluvných strán v sume:

Cena bez DPH v eur ..........................

DPH 20% .........................

Cena s DPH v eur .........................

**III.**

**Platobné podmienky**

1. Kúpna cena podľa čl. II tejto zmluvy bude Dodávateľovi zaplatená zo strany Objednávateľa nasledovným spôsobom: Kúpna cena vo výške 100 % podľa čl. II tejto zmluvy bude zaplatená na základe faktúry vystavenej Dodávateľom, po riadnom dodaní predmetu tejto zmluvy a po protokolárnom prevzatí predmetu zmluvy. Splatnosť faktúry je 30 dní.
2. Kúpna cena bude Objednávateľom uhradená prostredníctvom bezhotovostného prevodu finančných prostriedkov na bankový účet Dodávateľa uvedený v záhlaví tejto zmluvy, pričom za okamih uhradenia kúpnej ceny sa považuje odpísanie čiastky z bankového účtu Objednávateľa v prospech bankového účtu Dodávateľa.
3. V prípade, že faktúra Dodávateľa nebude obsahovať všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto Zmluve, Objednávateľ je oprávnený takúto faktúru vrátiť Dodávateľovi v lehote do 7 dní odo dňa doručenia, pričom nová lehota splatnosti opravenej faktúry začína plynúť odo dňa doručenia opravenej faktúry Objednávateľovi. V takom prípade nová lehota splatnosti faktúry začne plynúť v deň, kedy boli zistené nedostatky odstránené a Objednávateľovi doručená nová faktúra.
4. V Kúpnej cene sú zahrnuté všetky náklady súvisiace s dodaním predmetu zmluvy vrátane dopravy predmetu kúpy do miesta sídla objednávateľa a zaškolenia obsluhy.

**IV.**

**Čas plnenia**

1. Dodávateľ sa zaväzuje dodať predmet kúpy v termíne **do 14 kalendárnych dní** odo dňa obdržania písomnej jednostrannej objednávky.
2. Dodávateľ sa zaväzuje oznámiť Objednávateľovi presný termín dodania predmetu kúpy, v dostatočnom predstihu, najmenej tri dni vopred.

**V.**

**Záručná doba a záručný servis**

1. Dodávateľ poskytuje na predmet kúpy záruku 36 mesiacov.
2. Záručná doba začína plynúť odo dňa nasledujúceho po odovzdaní a prevzatí Predmetu kúpy.
3. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
4. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.
5. Objednávateľ sa zaväzuje, že prípadnú reklamáciu vady predmetu kúpy uplatní bezodkladne po jeho zistení písomnou formou Dodávateľovi na e-mailovú adresu Dodávateľa uvedenú na 1.strane zmluvy.
6. Dodávateľ sa zaväzuje nastúpiť na servisný úkon do 24 hodín od nahlásenia poruchy na predmete kúpy. Lehota plynie od písomného oznámenia poruchy v zmysle čl.V, bod 5. Za servisný úkon sa nepovažuje obhliadka chybného zariadenia. V prípade, že sa nepodarí opraviť predmet kúpy v lehote 24 hodín od začatia servisného úkonu, je Dodávateľ povinný zabezpečiť náhradný stroj do 24 hodín od skončenia servisného úkonu, ktorým sa predmet kúpy nepodarí opraviť.
7. Záruka sa vzťahuje len na predmet kúpy dodaný Dodávateľom a jej plnenie je podmienené úplným finančným vyrovnaním zmluvných strán.

**VI.**

**Zmluvné pokuty**

Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:

1. Objednávateľ je povinný zaplatiť Dodávateľovi zmluvnú pokutu vo výške 0,05% zo sumy riadne doručenej faktúry za každý deň omeškania s jej úhradou.
2. Dodávateľ je povinný zaplatiť Objednávateľovi zmluvnú pokutu vo výške 0,05% z kúpnej ceny predmetu zmluvy za každý deň omeškania Dodávateľa pri nedodržaní termínov plnenia dohodnutých v tejto zmluve.
3. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.
4. Nárok na náhradu škody v plnom rozsahu uplatnením zmluvnej pokuty nie je dotknutý.
5. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.

**VII.**

**Ďalšie dojednania**

1. Dodávateľ bude pri plnení predmetu zmluvy postupovať s odbornou starostlivosťou. Dodávateľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
2. Nebezpečenstvo škody na dodaní predmetu zmluvy znáša do času jeho protokolárneho prevzatia Dodávateľ.
3. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu / audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy dodávateľa so subdodávateľmi.
4. Objednávateľ nesmie uzavrieť zmluvu s dodávateľom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), a nie je zapísaný v registri partnerov verejného sektora, aj keď túto povinnosť podľa zákona o RPVS má, alebo ktorého subdodávateľ, ktorý má povinnosť zapisovať sa do registra partnerov verejného sektora, nie je zapísaný v registri partnerov verejného sektora, aj keď túto povinnosť podľa zákona o RPVS má.
5. Dodávateľ je povinný uviesť údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.
6. Dodávateľ prehlasuje, že je platne zapísaný v registra partnerov verejného sektora a jeho prípadní subdodávatelia, ktorí majú povinnosť zapisovať sa do registra partnerov verejného sektora, sú zapísaní v registri partnerov verejného sektora.

**VIII.**

**Záverečné ustanovenia**

1. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
3. Táto zmluva vrátane príloh je vyhotovená v štyroch exemplároch, z ktorých každá zmluvná strana obdrží dve vyhotovenia.
4. Táto zmluva nadobúda platnosť dňom podpísania oboma zmluvnými stranami.
5. Táto zmluva nadobúda účinnosť dňom doručenia záväznej písomnej objednávky zo strany kupujúceho.
6. Kupujúci je oprávnený odstúpiť od tejto zmluvy pred odoslaním objednávky (článok IV, bod 1) aj bez udania dôvodu, najmä ale nielen, ak nebudú výdavky schválené v procese vyhodnotenia Žiadosti o NFP (účinná zmluva o poskytnutí NFP), z iných príčin, ktoré mu neumožnia pokračovať v plnení svojich záväzkov vyplývajúcich z tejto zmluvy a ktoré v čase podpisu tejto zmluvy nebolo možné predvídať.
7. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.

Prílohy:

Príloha č.1 Cenová ponuka vrátane špecifikácie predmetu zákazky

Príloha č.2 Zoznam subdodávateľov

**Za Predávajúceho: Za Kupujúceho:**

v ....................., dňa ..................... v ....................., dňa .....................

....................................................... .......................................................

Meno a priezvisko, funkcia Ing. Róbert Šmatlák

oprávnenej osoby konať za uchádzača predseda predstavenstva

 .........................................................

Člen predstavenstva

 Poľnohospodárske družstvo v Chynoranoch

Príloha č.1 Cenová ponuka vrátane technickej špecifikácie a opisu predmetu zákazky

Príloha č.2 ku Kúpnej zmluve

**ZOZNAM SUBDODÁVATEĽOV**

Spoločnosť: ...........................................................................(doplniť názov)

so sídlom ...........................................................................(doplniť sídlo)

IČO: ...........................................................................(doplniť IČO)

zastúpená: ...........................................................................(doplniť meno a priezvisko štatutárnej osoby alebo osoby oprávnenej konať za spoločnosť)

týmto

vyhlasujem, že v zákazke na dodanie tovarov s názvom **„** Zvýšenie výkonnosti poľnohospodárskeho podniku - PD v Chynoranoch“

1. **nebudem využívať subdodávky a celé plnenie zabezpečím sám\***
2. **budem využívať subdodávky a na tento účel uvádzam navrhovaných subdodávateľov:\***

Navrhovaní subdodávatelia:

|  |  |  |  |  |  |  |
| --- | --- | --- | --- | --- | --- | --- |
| **Názov subdodávateľa** | **Sídlo subdodávateľa** | **IČO subdodávateľa** | **Osoba oprávnená konať za subdodávateľa** | **Predmet subdodávky** | **% plnenia zo zákazky** |  |
|  |
|  |  |  | meno a priezvisko, adresa trvalého pobytu, dátum narodenia |  |  |  |

v...................., dňa................... Podpis:...........................................

 Meno a priezvisko, funkcia

oprávnenej osoby konať za uchádzača

\*nehodiace sa prečiarknuť